open-index/open-wikipedia-markdown huggingface dataset:
Islands flagg

**[[Island]]s flagg** er blått, med et rødt hvitkantet kors. Det ble offisielt flagg 19. juni 1915, men hadde vært brukt uoffisielt siden 1913. I likhet med andre nordiske land benytter flagget seg av det nordiske korset. Fargene i flagget er «omvendt» av Norges flagg. Før det nåværende flagget ble til, var et flagg med blå duk og hvitt kors i utstrakt bruk. Dette ble til i 1897, men ble aldri anerkjent av danske myndigheter.

Statsflagget er uten riksvåpen, men har splitt. Island har ingen militære styrker og fører dermed ikke orlogsflagg, noe som allerede var nedfelt i landets forfatning da det ble selvstendig kongedømme i 1918. Fra statsflagget dannes andre statstjenesteflagg, slik som tollflagget. Dette har en T av sølv i øvre felt ved stangen. Presidentens flagg har riksvåpenet i senteret av korset. 

## Se også
* Liste over islandske flagg

## Eksterne lenker
* 
* Icelandic National Flag fra Statsministerens kontor
Nepalganj

**Nepalganj** ( नेपालगञ्ज, *Nepālgañj*, også transkribert **Nepalgunj**) er en by i det sørvestlige Nepal. Den ligger i Tarai, en lavliggende, fruktbar slette nordøst for Napara i India. 

Byen ligger i distriktet Banke, *Bheri sone* i *Midtvestregionen*.

I 2005 hadde den 61 477 innbyggere.

Med beliggenhet bare 1 km nord for grensa til India og en praktisk og lettvint grenseovergang, er byen sterkt preget av både grensehandel og smugling.

Nepalganj er et sentrum for handel med ris, hvete, mais, oljefrø og skinn fra regionen. 

Midt i byen står Bageshwari Mandir, et tempel viet til Kali.

Selv om byen er den største i det vestlige Nepal har den ikke egen jernbaneforbindelse, men det ligger en stor stasjon rett over grensen til India, omkring 6 km unna. Nepalgunj Airport ligger også omkring 6 km utenfor byen. Byen er et populært start- eller sluttpunkt for fotturister som går gjennom det vestlige Nepal.
The Guardian

***The Guardian*** er en britisk avis som utgis av Guardian Media Group i London. Den ble grunnlagt som *The Manchester Guardian* i 1821 i Manchester og fikk sitt nåværende navn i 1959. Tradisjonelt var den forbundet med Det liberale parti. Under den spanske borgerkrigen støttet den venstresiden og var den eneste nåværende britiske avis som ikke støttet Francisco Francos nasjonalister.

I 2005 endret avisen format fra det tradisjonelle fullformatet (*broadsheet*) til berliner (*midi*), blant annet som et svar på at aviskonkurrenter som *[[The Times]]* og *[[The Independent]]* gikk over til tabloidformat. Fra 2018 går The Guardian over til tabloidformat. Opplaget i desember 2016 lå på 161&nbsp;091 eksemplarer. Ansvarlig redaktør er Katharine Viner.

I 2016 hadde The Guardian, ifølge egne tall, 22,7 millioner unike månedlige lesere på papir og nett. Til sammenligning hadde Washington Post 76 millioner og New York Times Brand 70,2 millioner i desember 2015.

*[[The Guardian Weekly]]* er den internasjonale utgaven av avisen og utgis ukentlig over hele verden.

## Redaktører
* John Edward Taylor (1821–1844)
* Jeremiah Garnett (1844–1861) (sammen med Russell Scott Taylor 1847–1848)
* John Edward Taylor (1861–1872)
* Charles Prestwich Scott (1872–1929)
* Ted Scott (1929–1932)
* William Percival Crozier (1932–1944)
* Alfred Powell Wadsworth (1944–1956)
* Alastair Hetherington (1956–1975)
* Peter Preston (1975–1995)
* Alan Rusbridger (1995–2015)
* Katharine Viner (2015–d.d.)

## Referanser


## Eksterne lenker
*
Ussuri

**Ussuri** (kinesisk: 乌苏里江, russisk: Уссури) er grenseelv mellom Kina og Russland. Den har sitt utspring i Russland og renner nordover til den kommer til et sted der den får Kina på sin venstre (vestre) bredd og Russland på sin høyre, og renner helt i nord ned i elven Amur, som også i et langt stykke danner grensen mellom de to landene. 

Ussuri er omkring 897 km lang. Nedslagsfeltet er på 193&nbsp;000 km². Elva har ofte hatt oversvømmelser med katastrofale følger. Den er islagt fra rundt november til april. Elva er rik på mange sorter fisk, som harr, gjedde, pukkellaks (russisk: «*gorbusha*») og ketalaks.

Det har vært en betydelig uenighet om Ussuri som grenselinje i og med at elven har mange øyer og ofte har endret seg slik at dens thalweg har forskjøvet seg, og i mars 1969 oppstod det en væpnet konflikt i området mellom Kina og Sovjetunionen, med fokus om Zhenbao-øya. Det var en reell fare for storkrig.

I 1977 kom det i stand en avtale som regulerer navigeringen av Ussuri. 

Moderne russisk-kinesiske grenseavtaler har regulert grenseforløpet; den siste omtvistede biten, knyttet til øyene nederst der Ussuri forener seg med Amur tett ved den russiske byen Khabarovsk, ble regulert i 2008 – for det meste ved at de kinesiske kravene ble innfridd, unntatt den del av den største øya som strekker seg helt ned til motsatt bredd av Khabarovsk sentrum.

Ussuri sammen med sideelven Sungatsja (også grenseelv mellom Kina og Russland) kan om sommeren befares i en strekning på 750 km.
The Crown Estate

**The Crown Estate** er en offentlig etat i Storbritannia som forvalter «kronens land», det vil si land som tilhører den britiske monarken som sådan. Kronens land omfatter alt land som ikke bevislig tilhører noen annen. Kronens land er ikke det samme som statlig land, som tilhører staten Storbritannia.

The Crown Estate ble opprettet i 1961 for å forvalte kronens land på kommersielt vis, og skaper således inntekter for den britiske monarken.

## Eksterne lenker
* The Crown Estate, offisielt nettsted
Paul Wolfowitz

**Paul Dundes Wolfowitz** (født 22. desember 1943 i Brooklyn i New York i USA) er en amerikansk diplomat og politiker. Han er mest kjent som viseforsvarsminister i USA og som direktør for Verdensbanken.

Wolfowitz har doktorgrad i statsvitenskap fra University of Chicago. Dessuten har han undervist ved Johns Hopkins University og Yale University. Under Ronald Reagan var han USAs ambassadør til Indonesia.

Wolfowitz ble direktør for Verdensbanken den 1. juni 2005. Han gikk av 30. juni 2007.

Wolfowitz er kjent for å være nykonservativ og for å vært en sterk tilhenger av den amerikanskledede invasjonen av Irak i 2003. Han har dobbelt statsborgerskap – amerikansk og israelsk.

## Referanser
Øst-Kina-havet

**Øst-Kina-havet** (tradisjonell kinesisk: &#26481;&#28023;, forenklet kinesisk: &#19996;&#28023;, pinyin: *D&#333;ng H&#462;i*, direkte oversatt: *Østhavet*; japansk: 東シナ海, Hepburn: *Higashi Shina Kai*; koreansk (hangeul): 동중국해, (hanja): 東中國海, revidert: *Dong Jungguk Hae*, McCune-Reischauer: *Tong Jungguk Hae*) er et randhav til Stillehavet mellom Taiwan, Ryukyuøyene, den japanske øya Kyushu og det kinesiske fastlandet. Øst-Kina-havet grenser til Filippinerhavet i øst og Gulehavet i nordvest. Grensa mot Gulehavet trekkes ved 33°17'N. I nordøst er Øst-Kina-havet forbundet med Japanhavet, og i sørvest er Taiwanstredet forbindelsen til Sør-Kina-havet. På koreansk kalles havet av og til *Sørhavet*.

Øst-Kina-havet dekker et område på rundt 1&nbsp;243&nbsp;200 km². Det er for det aller meste et flatt kontinentalsokkelhav, som stadig flates ut av sedimentering av slam ført med de store kinesiske elver og inn i havet, særlig fra Yangtze. Gjennomsnittlig dybde er på ca. 275 meter. Helt i sydøst, ved Ryukyuøyene, er det imidlertid vesentlig dypere; det dypeste punkt er på 2&nbsp;719 meter, i Okinawarenna.

Havet påverkes av monsunvinder som gir store årstidsvariasjoner i saltgehalt og temperatur.

Folkerepublikken Kina, Sør-Korea og Japan er uenige om grensene i området. I 1980 ble det oppdaget at det var rike undersjøiske oljefelter under deler av havet. Av betydning for grensene er blant annet Senkakuøyene i sør og undergrunnsskjæret Socotra i nord. 

## Bilder

East China Sea Map.jpg|Kart over Øst-Kina-havet
EEZ disputes in East China Sea NO.jpg|Uavklarte grenser for økonomiske soner i Øst-Kina-havet. Kina, Taiwan og Japan hevder at de har krav på suverenitet over Senkakuøyene


## Referanser


## Eksterne lenker
*
Bertrand Besigye

**Bertrand Besigye** (født 1972) er en norsk forfatter. 

Besigye debuterte i 1993 med diktsamlingen *Og du dør så langsomt at du tror du lever*, som han mottok Tarjei Vesaas' debutantpris for. Debutboken oppnådde stor oppmerksomhet. Den er en av svært få moderne norske diktsamlinger som er blitt bestselger. 

## Bakgrunn
Besigye ble født i Kampala i Uganda. Faren, Emmanuel Besigye (1935–1981), arbeidet som livlege for diktatoren Idi Amin. Moren, Julia Besigye, var sykepleier. Den britiske filosofen Bertrand Russell skal være opphavet til sønnens navn. Familien måtte flykte fra Amins regime. I 1976 bosatte de seg i Tromsø. Der fikk Emmanuel Besigye professorat ved Universitetet i Tromsø og jobb som røntgenlege på regionssykehuset. 

Familien flyttet kort tid etter til Narvik, for farens jobb ved Narvik sykehus. Faren døde i 1981 av komplikasjoner fra diabetes. 

## Bibliografi
* *Og du dør så langsomt at du tror du lever* &ndash; dikt (1993)
* *Krystallisert sollys* &ndash; dikt (2003)
* *Svastikastjernen* &ndash; roman (2004)
* *Og solen tilber ingen andre guder enn sin egen styrke* &ndash; dikt (2010)

## Priser
* Tarjei Vesaas' debutantpris 1993, for *Og du dør så langsomt at du tror du lever*

## Referanser


## Eksterne lenker
* 
* Bertrand Besigye i NRK Forfatter
* Digitaliserte bøker av Besigye hos Nasjonalbiblioteket.
* "30.000 dager er alt du får", intervju i Klassekampen 25.05.2010
Chihuahua

**Chihuahua** kan vise til:

* Chihuahua by, en by i Mexico
* Chihuahua (delstat), en delstat i Mexico.
* Chihuahua (hund), en hunderase
Gjørs

**Gjørs** *(Sander lucioperca)* er en fisk i abborfamilien. Den ligner på abboren, men er noe slankere og mer langstrakt. Den kan oppnå en lengde på hele 130&nbsp;cm og en vekt på 18&nbsp;kg. I Norge sjelden mer enn 12 kg. Gjørs regnes som en ypperlig matfisk og er hvit i kjøttet.

## Utbredelse
Arten er utbredt i ferskvann og brakkvann i Nord- og Mellom-Europa fra Elben øst til Uralfjellene. Den finnes også i Transkaukasia, det nordlige Lilleasia, Aralsjøen, Amu-Darja og Syr-Darja. Den er utsatt lenger vest i Europa: Rhinen, Frankrike, England og Spania.

### I Norge
I Norge finnes gjørsen kun i Tista, Glomma opp til Øyeren og sør i Leira, Vansjø, Gjersjøen, Akersvannet, Nærevannet, Isesjøen,  Tunevannet og Borrevannet. I Norge benyttes den i liten grad som matfisk, men den er blitt en populær sportsfisk. Den største gjørs som er tatt på sportsfiskeredskap i Norge, veide 11,5&nbsp;kg. Rekorden ble satt i Akersvannet 13.6.2011.

### I Sverige
Gjørs på svensk er gös. 
Den finnes i bl.a. Vänern, Hjälmaren, Mälaren og Østersjøen.

### I Danmark
Gjørs heter sandart i Danmark. Den finnes i innsjøer over hele landet. 

### I Finland
Gjørs heter kuha på finsk. Den finnes i Østersjøen og tilgrensende elvefar. Gjørs finnes i innsjøer så langt nord som til Kemijärvi og Tengeliö i Lappland. Kuha er en populær matfisk i Finland, og er et yndet bytte for sportsfiskere. 

## Referanser


## Eksterne lenker
* 
* 
* Norsk institutt for naturforskning, Artsdatabanken
Harr

**Harr** (*Thymallus thymallus*) er en fisk i laksefamilien. Den er lett gjenkjennelig på sin lange og høye ryggfinne.

## I Norge
I Norge kan harren bli opptil 60&nbsp;cm lang og veie 3,5&nbsp;kg. Den trives best i kaldt og oksygenrikt vann, og lever hovedsakelig av plankton, insekter og små krepsdyr. Harren, som er utbredt flere steder i Norge, er en populær sportsfisk, og fanges helst med fluer. Den største harr tatt på sportsfiskeredskap i Norge veide 1,90 kg, og ble tatt i Rena 12.7.1988.

Glomma (med tilførselselvene Gudbrandsdalslågen og Vorma) er den mest kjente østlandselven som har harr. Den er også vanlig i elver og vann i indre strøk av Troms og Finnmark.

## Referanser




## Litteratur
* *Fiske i ferskvann* (oversikt over harrens biologi og miljøkrav i Norge). ISBN 82-529-1986-3.

## Eksterne lenker
* 
*
46664

**46664** var fengselssnummeret til Nelson Mandela mens han satt fengslet i Robben Island, Cape Town, Sør-Afrika. 

I dag brukes nummeret 46664 av Nelson Mandela Foundation i forbindelse med kampanjen deres for å øke den globale bevisstheten om aids- og hiv-problematikken. 

## Eksterne lenker
*  www.46664.com
Paul Rodgers

:*For fotballspilleren, se [[Paul Rodgers (fotballspiller)]]*

**Paul Rodgers** (født 17. desember 1949) er en engelsk musiker kjent fra band som Free og Bad Company. Paul Rodgers turnerte i perioden 2004-2009 sammen med bandet Queen, som stand-in for avdøde Freddie Mercury, i deres "Queen +" inkarnasjon og fremførte mange av gruppens sanger, pluss noen av sine egne, kjent fra tiden med Free og Bad Company. 1984-86 samarbeidet han med blant andre Jimmy Page i The Firm.

## Referanser


## Eksterne lenker
* 
* 
* 
*
Hork

**Hork** (*Gymnocephalus cernuus*) er en fiskeart i abborfamilien. Den skilles lett fra abbor og gjørs på den sammenhengende ryggfinnen og de 8–9 slimgropene på hodet. Slimgropene gjør at den på folkemunne noen ganger går under betegnelsen **snørrgjørs**. Den er en utmerket matfisk, men blir sjelden opp mot 100 gram.

Arten har en vid utbredelse i Nord- og Mellom-Europa og Sibir. Den finnes fra England og Frankrike, og helt øst til Lena og Kolyma. I Norge finnes den på Østlandet nord til Mjøsa.

## Referanser




## Eksterne lenker
*
Bohaibukten

**Bohaibukten** (渤海湾, pinyin: *Bóhǎi Wān*) er en av de tre buktene som sammen former det meste av Bohaihavet utenfor kysten av det nordlige Kina. Dette havet er den aller innerste delen av Gulehavet nord for Østkinahavet. 

Bohaibukten ligger inntil provinsen Hebei og byprovinsen Tianjin.

De to andre buktene i Bohaihavet er Laizhoubukten i sør og Liaodongbukten i nord.

## Eksterne lenker
*
Blixprisen

**Blixprisen** er en litteraturpris som utdeles årlig av litteraturselskapet Det Norske Samlaget til en fremragende nordnorsk forfatter som skriver på nynorsk. 

Ifølge statuttene kan prisen utdeles for skjønnlitteratur eller faglitteratur, og retter seg særlig mot yngre forfattere eller forfattere som skriver for ungdom. Juryen for prisen har tre medlemmer, oppnevnt av Nord universitet, Nordnorsk forfatterlag og litteraturselskapet Det Norske Samlaget. Tidligere oppnevnte *Nord-norsk kulturråd* et jurymedlem. Prisen er et pengebeløp fra *Emma og Elias Blix' legat*. Legatet er gitt av Marie Blix (1873–1920) og Einar Blix (1880–1941) og sett i verk av Ivar Blix til minne om foreldra deres, Emma og Elias Blix, og «*skal ha til oppgave å fremja arbeidet for nynorsk litteratur*». Legatet forvaltes av Det Norske Samlaget. Det var først i 1987 at legatet fikk sine någjeldende vedtekter. 

Da Birger Jåstad fikk prisen i 1977 ble det sagt at det var den første utdelinga av prisen. Tildelinga til Haugen og Økland ble i 1968 omtalt som «særskilte priser frå Emma og Elias Blix' legat».

## Prisvinnere

*1968 &ndash; Paal-Helge Haugen og Einar Økland
*1977 &ndash; Birger Jåstad
*1978 &ndash; Audun Nilsskog
*1979 &ndash; Dagmar Blix
*1980 &ndash; Edvard Ruud
*1981 &ndash; Arvid Hanssen
*1982 &ndash; Jack Berntsen
*1983 &ndash; Hans Kristian Eriksen
*1984 &ndash; Finn Myrvang
*1985 &ndash; Tove Karoline Knutsen
*1986 &ndash; Johan Nymo
*1987 &ndash; Jahn-Arill Skogholt
*1988 &ndash; Asbjørn Eidnes
*1989 &ndash; Sissel Solbjørg Bjugn
*1990 &ndash; Hanne Aga
*1991 &ndash; Gunvor Stornes
*1992 &ndash; Ragnar Olsen for viser og for gjendiktninger for teatret
*1993 &ndash; Hans Sande
*1994 &ndash; Ola Bremnes
*1995 &ndash; Eva Jensen
*1996 &ndash; Helge Stangnes
*1997 &ndash; Terje Nilsen
*1998 &ndash; *Ikke utdelt*
*1999 &ndash; Kine Hellebust
*2000 &ndash; Ragnfrid Trohaug for debutboka *Okkupert kjærleik*
*2001 &ndash; Inge Eberg Johansen for debutromanen *Krig i kalosjar*
*2002 &ndash; Malvin Skulbru, «for sin lange og viktige innsats for nordnorsk kulturliv»
*2003 &ndash; Tore Elias Hoel for ungdomsromanen *Glaskula*
*2004 &ndash; Trond Hellemo «for diktinga si for barn og unge og for salmar og tekstar til bruk i kyrkjeleg samanheng» 
*2005 &ndash; Tove Myhre for debutboka *Strupesong*.
*2006 &ndash; Irene Larsen for debutboka *Anemonepust*
*2007 &ndash; Sigrid Merethe Hanssen for debutboka *Sprang*
*2008 &ndash; Tarald Stein for debutboka *Framandkar*,
*2009 &ndash; Are Bredahl Simonsen
*2010 &ndash; Kjersti Kollbotn for debutromanen *Eg er mamma, eg skal vere god* 
*2011 &ndash; Ingvild Holvik for debutromanen *Lykkefeltet* 
*2012 &ndash; Anne Osvaldsdatter Bjørkli for barneboka *Huskereisa*
*2013 &ndash; Teresa Grøtan
*2015 &ndash; Sissel Horndal for det barnelitterære forfatterskapet sitt
*2022 &ndash; Jens K. Styve for tegneserien *Dunce*
*2023 &ndash; Sigrid Agnethe Hansen 
*2025 &ndash;  Sondre Justad fordi «Justad høyrer til ein generasjon artistar som for alvor har teke nordnorsk dialekt inn i popmusikken»

## Se også
*  Havmannprisen, en annen nordnorsk litteraturpris
## Referanser


## Eksterne lenker
*
NGL (petroleum)

**NGL** (engelsk: *Natural Gas Liquids*) er en type flytende petroleum sammensatt av butan, etan, isobutan, propan og LPG.

LPG (Liquified Petroleum Gas) betegner da gassene propan og butan, eller blandinger av disse to, når de er i flytende form på grunn av nedkjøling og/eller høyt trykk.

## Egenskaper og bruksområder
NGL inngår som råstoff i ulike prosesser innen raffinering og petrokjemisk industri for produksjon av olefiner, som ofte ender opp som ulike plastprodukter. NGL kan transporteres sammen med råolje i rør etter konvensjonelle metoder. Transporteres også isolert i tankskip.

## Annet
NGL betegner en av fire petroleumstyper i norsk forvaltningsverk for petroleumsvirksomhet. De tre andre er :
* Råolje
* Naturgass
* Kondensat

## Se også
* Oljefelt
* Naturgassfelt

## Eksterne lenker
* http://www.ngl.com, energiselskapet BP om NGL
Naturgasskondensat

**Naturgasskondensat** er petroleumsfraksjoner som er i gassform i reservoaret, men som kondenserer til væske når temperaturen blir redusert til under duggpunktet til rågassen. Den kalles ofte lettolje eller kondensat. Kondensat kan ha en slik sammensetting:
*C2H6 som Etan – 0-5% av vekten
*C3H8 som Propan – 0-15% av vekten
*C4H10 som Butan – 0-45% av vekten
*C5H12 som Pentan – 5-70% av vekten
*C6H14 som n-Heksan og Sykloheksan – 25-95% av vekten
*C7H16 som Heptan – 25-95% av vekten
*C8H18 som Oktan – 25-95% av vekten

Kondensat betegner en av fire petroleumtyper i norsk forvaltningsverk for petroleumsvirksomhet. De tre andre er: 
* Råolje
* Naturgass
* NGL

## Se også
* Hydrokarbon
* Oljefelt
* Naturgassfelt
Naturgass

**Naturgass**, eller **tørrgass**, er petroleum i gassform primært bestående av metan, men med varierende mengder hydrogensulfid og ikke brennbare gasser som karbondioksid, nitrogen og vanndamp.

Energien i gassen kan utnyttes direkte i husholdningen til oppvarming og matlaging, til industriformål, til drivstoff for transport og til å lage elektrisitet i gasskraftverk.

## Naturgass i Norge

Norge er en relativt stor eksportør av naturgass og produserte i 2005 85 milliarder Sm<sup>3</sup>.
 (94,6 Sm³ rikgass) Dette gjør Norge til verdens sjuende største produsent av naturgass, men Norges produksjon utgjør kun rundt 3 prosent av verdens totale produksjon. Av gassen Norge produseres brukes om lag 745 millioner Sm³ til innenlands formål.
, eller ca. én prosent. Den totale norske bruken av gass inkluderer også injeksjon (for å skape trykk på feltet), samt fakling og energiforsyning på feltene, tilsammen rundt 45 mrd Sm³.

Gassen transporteres via rørledning til St. Fergus i Skottland, Easington i England, Dunkerque i Frankrike, Zeebrugge i Belgia og Emden og Dornum i Tyskland. I tillegg leveres tørrgass i rør til Snurrevarden på Karmøy, Naturkraft og Rogass på Kårstø, Kollsnes Næringspark på Kollsnes og til oljefeltet Grane i nordsjøen. 

### Gassfelt
* Troll
* Gullfaks
* Sleipner
* Ormen Lange
* Frigg
* Snøhvit

### Naturgass i miljøsammenheng

Naturgass har miljøfordeler i forhold til andre fossile brennstoff. Ved forbrenning av naturgass dannes hovedsakelig bare CO2, mens diesel og bensin slipper ut NOx, SO2 og andre stoffer som forårsaker sur nedbør. Kjøretøy drevet av gass, slik som busser og skip, blir framstilt som miljøvennlige, selv om CO2 er en drivhusgass. I Norge er Bergen den byen som har flest gassbusser i Norge, og er nest størst på gassbusser i Skandinavia, etter Skåneområdet i Sverige. Bussene har den fordelen at de slipper ut mindre NOx i nærmiljøet. 
NOx kan forårsake luftveisproblemer, og har skadelig effekt på jordsmonn og bygninger dersom nivået stiger over toleransegrensen. I Norge har det også blitt bygget en bilferge som går på gass, Glutra. Denne fergen ble bygget som et forskningsprosjekt, og stod ferdig i 2000. Flere gassferger er under bygging. Motivasjonen for bruk av naturgass i kjøretøy utenfor ellers belastede områder er å redusere Norges nasjonale utslipp av NOx, for å møte kravene i Gøteborgprotokollen, hvor Norge har forpliktet seg til å redusere disse utslippene med 30 prosent innen 2010.

### Andre petroleumsprodukter
Naturgass betegner en av fire petroleumtyper i norsk forvaltningsverk for petroleumsvirksomhet. De tre andre er:
* Råolje
* Kondensat
* NGL

### Se også
* Oljefelt
* Naturgassfelt

## Referanser


## Eksterne lenker
* 
* Brennende is er Norges ukjente formue – *ABC Startsiden*, 29. november 2011.
Oljeekvivalent

**Oljeekvivalent** (**o.e.**)  er en standardiseringeenhet for brennverdi av et kvantum petroleum av en gitt petroleumstype.

1 o.e. er den energimengde som frigjøres når 1 Sm³ råolje forbrennes.

​Olje- og gassreserver kan oppgis i standard kubikkmeter oljeekvivalenter (Sm³ o.e.)
* 1 Sm³ o.e. = 1  olje
* 1 Sm³ o.e. = 1  kondensat
* 1 Sm³ o.e. = 1000  naturgass 
* 1,9 Sm³ o.e. = 1 tonn NGL

Oljeekvivalent brukes av norsk forvaltningsverk for petroleumsvirksomhet for å angi et samlet energiinnhold av alle typer petroleum i en petroleumsforekomst eller i et oljefelt ved å summere ekvivalente mengder av olje, gass, NGL og kondensat.

Som energienhet brukes ofte "tonn oljeekvivalent", forkortet "toe". Denne energienheten er ikke eksakt definert, men varierer mellom 41,87 GJ og 42,622 GJ

## Referanser


## Se også
* Oljefelt
* Naturgassfelt
* Petroleumsvirksomhet i Norge
Naturgassfelt

**Naturgassfelt** eller bare **gassfelt** er et naturlig dannet reservoar av rikgass som er oppstått ved at organisk materiale er isolert over lang tid slik at det har foregått en anaerob nedbryting. Rikgass er et begrep som benyttes for ubehandlet naturgass og er en type petroleum. 

I forvaltningsøyemed har vi med å gjøre et gassfelt først når en petroleumsforekomst med hovedsakelig naturgass er erklært drivverdig, det vil si at rettighetshaverne har besluttet å bygge ut feltet og myndighetene har godkjent en plan for utbygging og drift.

## Liste over norske gassfelt
* Berling
* Friggfeltet
* Odinfeltet
* Ormen Lange-feltet
* Sleipnerfeltet
* Tornerosefeltet
* Trollfeltet

## Se også
* Oljefelt
Nordlands Trompet

***Nordlands Trompet*** er et topografisk dikt skrevet av den norske dikterpresten Petter Dass (1647–1707).

I diktet skildrer Petter Dass landskapet og naturen i landsdelen og de nordlige meteorologiske forhold som midnattssol. Han peker på fugleliv, dyr og handelsvirksomheter, og alt annet som finnes i landsdelen, for eksempel fangst av lundefugler med bruk av lundehund. Han beskriver også Saltstraumen.

## Nyere utgaver og tolkninger
Diktet ble modernisert og gjendiktet i 1962 av Hans Kristiansen, illustrert med tresnitt av Hans Gerhard Sørensen. Boken ble prisbelønnet som et utsøkt stykke bokkunst på bokmessen i Frankfurt.

I mars 2006 disputerte litteraturforsker Hanne Lauvstad på avhandlingen *Helicons Bierge og Helgelands schiær*. Avhandlingen tar for seg *Nordlands Trompe*t, og Lauvstad er den første i Norge som har tatt doktorgrad omkring Petter Dass’ diktning og ståsted i norsk litteraturhistorie. Hennes tolkning bryter med tidligere tolkninger, og et sentralt poeng hos Lauvstad er at ettertidens kanonisering av verket som heimstadsdiktning har løsrevet det fra sin historiske sammenheng på slutten av 1600-tallet.

## Se også
* Opplysningstidens topografiske litteratur i Norge

## Referanser


## Eksterne lenker

* Utgaven fra 1892 (PDF) | 1994 | 1997 hos Nasjonalbiblioteket
Jamuna

**Jamuna** যমুনা eller **Yamunā** er navnet som hovedløpet til elven Brahmaputra går over når den renner fra India og inn i Bangladesh. 

Den forener seg med Ganges, og fra der de to elvene møtes og nesten til de munner ut i havet kalles det herfra svært brede elveløpet for Padma. Det aller siste stykket kalles *Nedre Meghna*, ettersom den noe overraskende betraktes som nedre del av den store – men likevel vesentlig mindre sideelven Meghna – som tilkommer hovedløpet nesten nederst.

Noe sør for der Jamuna begynner (og den opphører å hete Brahmaputra), løper det en bielv østerut fra den og tar en annen rute ned mot havet. Denne bielven heter *Brahmaputra* – et vitnemål om hvordan elveløpene har endret seg i dette flate landskapet gjennom århundrene. «Bangladesh-Brahmaputra» renner ned gjennom byen Mymensingh og videre mot hovedstaden Dhaka men ikke gjennom byen, deler seg, og forener seg med elven Meghna, innen den forener seg med Padma.

## Kilder
*
Brahmaputra

**Brahmaputra** er en av Asias største elver. På sanskrit betyr navnet «Brahmas sønn». Elven har sine kilder i Himalaya i det vestlige Tibet i Kina. Brahmaputra har en lengde på rundt  og renner fra det vestlige Tibet og ned mot havet, til den tømmer seg i Bengalbukten i Bangladesh.

Brahmaputra kalles *[[Tsangpo]]* i Tibet og *Siang* eller *Dihang* i den indiske delstaten Arunachal Pradesh. Den fortsetter som *[[Jamuna]]* i Bangladesh. I gammel sanskrit kalles den *Lauhitya*. Befolkningen i Brahmaputradalen kaller elven *Luit*.  

Elven møter Ganges og Meghna, og sammen med de elvene danner den så verdens største elvedelta, som for det meste ligger i Bangladesh. I India har de fleste elver feminint navn, men Brahmaputra er maskulin (*putra* betyr «sønn» på flere indiske språk).

Noe sør for der Jamuna begynner (og den opphører å hete Brahmaputra), løper det en bielv østerut fra den og tar en annen rute ned mot havet. Denne bielven heter *Brahmaputra* – et vitnemål om hvordan elveløpene har endret seg i dette flate landskapet gjennom århundrene. «Bangladesh-Brahmaputra» renner ned gjennom byen Mymensingh og videre mot hovedstaden Dhaka men ikke gjennom byen, deler seg, og forener seg med elven Meghna, innen den forener seg med Padma.  

Elven har forårsaket en rekke katastrofale oversvømmelser. Den er også kjent for sine motstrøms tidevannsbølger.

## Referanser


## Eksterne lenker
*
Yarlung Tsangpo

**Yarlung Tsangpo**, **Sangpo** eller **Tsangpo**,  er en elv som har sitt utspring sør i Tibetdalen, i Tibet i Kina.

Den passerer så delstaten Arunachal Pradesh i India, der den er kjent som *Dihang*.

Nedstrøms Arunachal Pradesh blir floden bredere og kalles fra dette punkt Brahmaputra, som etterhvert munner ut i Bengalbukten. Ettersom floden passerer flere landegrenser, har den flere navn, på forskjellige språk.

Siden 2009 bygger Kina ut Zangmu-demningen på elva – et prosjekt som har skapt strid med nabolandet India.

## Fotnoter

## Referanser


## Eksterne lenker
*
Bei Jiang

**Bei Jiang** (北江 , pinyin: *B&#283;i  Ji&#257;ng*; «Nordelven») er den nordligere av de tre hovedkildeelvene til Perlefloden (Zhu Jiang) i det sørlige Kina. De andre to hovedbielvene er Xi Jiang og Dong Jiang.

Beijiang er 63,34 km lang (med kildeelven Zhen Jiang: 468 km) og har sitt utspring i de nordlige deler av Guangdong-provinsen, ved Shaoguan. Den dannes ved byen Shaoguan i elvemøtet mellom elvene Wu Jiang, som renner 260 km fra nordvest, og Zhen Jiang (浈江, Zhen Jiang), som renner 405 km fra nordøst. Derfra flyter Bei Jiang sørover, til den opphører ved bydistriktet Sanshui (ca. 50&nbsp;km vest for Guangzhou) der hvor dens nedre armer forener seg med grener av Xi Jiang og Perlefloden. 

Det er mange vannkraftverk i elva, deriblant Lechangxia-demningen.

## Eksterne lenker
*
Den røde elv

:*Må ikke forveksles med elva [[Yuan Jiang (elv)|Yuan Jiang]] i Hunan.*

**Den røde elv**, eller **Song Hong**,er en stor elv som har sitt utspring i det sørvestlige Kina. Elven renner inn i Vietnam hvor den blant annet renner gjennom hovedstaden Hanoi før den munner ut i Tonkinbukten nord i Sørkinahavet.

De viktigste sideelvene er Den sorte elv fra vest, og Lô-elven fra øst.

## Geografi
Elven begynner i provinsen Yunnan i Kina. Den kommer inn i Vietnam i provinsen Lao Cai, og berører østenden av den vietnamesiske hovedstad Hanoi. Elvens lengde er hele  kilometer og nedslagsfeltet er på  kvadratkilometer.

På sin vei gjennom Vietnam passerer Den røde elv hovedstaden Hanoi.

Den røde elv renner gjennom følgende provinser: 
***Kina**: Yunnan
***Vietnam**: Lao Cai, Yen Bai, Phu Tho, Hanoi, Vinh Phuc, Hung Yen, Ha Nam, Thai Binh og Nam Dinh.

## Rødfargen
Elvens navn kommer av at elven farges rød av jernholdig malm i fjellområdene.

## Vannstand og vannkraftverk
Det er mange vannkraftverk langs elven(e), men de viktigste er Nansha-demningen og Maduhe-demningen på kinesisk side.

Elven er ellers berømt for sine sesongmessige store variasjoner i vannmengde. Det er også elven som har gitt navnet på regionen Den røde elvs delta. Elvedeltaet gir grobunn for jordbruksområder, og det blir dyrket ris i store områder omkring elven.

## Bilder

Long Bien Bridge Sunset.jpg|Solnedgang over Den røde elv, sett fra Long Bien-broen i Hanoi i Vietnam
Redriverasiamap.png|Den røde elv med sideelver
Vietnam, Hanoi, Panoramic view of Red River.jpg|Den røde elv i hovedstaden Hanoi
Song Hong.jpg|Satellittbilde av elven
Hanoi SPOT 1120.jpg|Vietnams hovedstad Hanoi ligger omkring Den røde elv


## Fotnoter

## Referanser


## Eksterne lenker
*
Giro d’Italia

**Giro d’Italia** (norsk: *Italia rundt*) er et tre-ukers etapperitt på sykkel. Det arrangeres i mai og utgjør sammen med Tour de France og Vuelta a España Grand Tours. Sammen med Tour de France og VM utgjør Giro d’Italia Triple Crown of Cycling.

Rittet regnes for å være den tøffeste av de tre Grand Tour fordi stigningene i Giroen vanligvis er brattere og lengre enn stigningene i Tour de France og Vuelta a España. Berømte harde stigninger som ofte er med på Giro d’Italia er Passo di Gavia, Passo del Mortirolo og Passo dello Stelvio (&nbsp;moh.). Det høyeste punktet på Giro d’Italia kalles *Cima Coppi* etter den italienske syklisten Fausto Coppi som vant Giroen fem ganger.

## Historie
Den første utgaven av Giro d’Italia startet 13. mai 1909 med åtte etapper fordelt på 2448 km. Luigi Ganna vant rittet. Giroen var inspirert av Tour de France, og på samme måte som det franske rittet var tenkt å promotere *[[L'Équipe|L'Auto]]*, hadde Emilio Camillo Costamagna, redaktøren i *[[La Gazzetta dello Sport]]*  håp om å bedre opplaget. 

## Trøyene i Giro d’Italia
Mens sammenlagtlederen av Tour de France kjører med en gul trøye, har lederen i Giro d’Italia siden 1931 kjørt i *Maglia rosa* (rosa trøye), etter sponsorens rosa avis. Fra 1989 til 2006 var det også med en blå trøye, *Maglia azzurra*. Den ble båret av lederen i intergiro-konkurransen som var basert på passeringstider på gitte spurtpriser underveis på etappene. I 2012 kom den blå trøya med igjen, da den grønne klatretrøya ble blå.

 *[[Maglia rosa]]* – sammenlagt 
 *[[Maglia ciclamino]]* – poengkonkurransen  
 *[[Klatretrøya (Giro d’Italia)|Maglia azzurra]]* – klatretrøye 
 *[[Maglia bianca]]* – ungdomskonkurransen (fra 2007)

## Etappeseire
Ingen har vunnet flere etapper i Giro d’Italia enn Mario Cipollini. Han tok 42 etappeseire i perioden 1989–2003. Alessandro Petacchi har rekorden med flest etappeseire i en og samme utgave; i 2004 vant han ni av etappene.

Fem nordmenn har vunnet etapper i Giro d’Italia: Knut Knudsen (seks etapper), Dag Erik Pedersen (tre etapper), Kurt Asle Arvesen (to etapper), Thor Hushovd (en etappe) og Edvald Boasson Hagen (en etappe + lagtempo).

### Flest etappeseire

## Sammenlagtvinnere
Alfredo Binda, Fausto Coppi og Eddy Merckx har vunnet rittet sammenlagt fem ganger hver. Italieneren Felice Gimondi har rekorden i antall pallplasseringer: ni totalt, tre seire, to andreplasser og fire tredjeplasser.

Beste norske sammenlagtresultat står Andreas Leknessund for med sin åttendeplass i 2023.

## Referanser


## Eksterne lenker
*
Skeid

**Skeid** (av norrønt *skeið*) har flere betydninger:

* Skeide (båt), båtklasse med store klinkbygde vikingskip
* Allianseidrettslaget Skeid, idrettslag
** Skeid Fotball
* Skeide, uttrykk brukt i gruveindustrien.
* Skeid (Bodø), strøk i Bodø.
* Skeið, en norrøn lengdeenhet; antatt tilsvarende engelsk furlong, eller *stade*, som i antikkens *Stadion*. Ettersom engelske furlong finnes i norrøne 'for', kan 'skeið' muligens antyde en lengre avstand opprinnelig.
Dong Jiang

**Dong Jiang** ((东江, pinyin: *D&#333;ng Ji&#257;ng*; «Østelven») er den østlige av de større kildeelvene til Perlefloden i det sørlige Kina. De andre to er Xi Jiang og  Bei Jiang.  Hongkongs regjering har siden 1965 kjøpt Dong Jiang-vann fra Guangdongs provinsialregjering.  Over 60 % av det vann som benyttes i Hongkongs husstander er hentet fra Dong Jiang.

## Referanser


## Eksterne lenker
*
Olga Medvedtseva

**Olga Valerjevna Medvedtseva** (tidl. Pyljova), (russisk *Ольга Валерьевна Медведцева*; født 7. juli 1975 i Borodino) er en russisk tidligere skiskytter. 

I 2000 gikk hun over fra langrenn til skiskyting, der hun etter hvert gikk seg opp i verdenseliten.

Under OL i Salt Lake City i 2002 vant hun gull i jaktstart og bronse på stafetten. I VM har hun gull på 15 km fra 2004 og bronse i fellesstart fra 2005. I stafett har hun tre  gull (2000, 2001 og 2005) og en sølvmedalje (2004).

Under OL i Torino i 2006 kom hun på andreplass på 15&nbsp;km normaldistanse, men ble 16. februar fratatt sølvet etter å ha testet positivt på det forbudte stoffet carphedon i både A og B-prøvene.

## Referanser


## Eksterne lenker
*
Frank Ullrich

**Frank Ullrich** (født 1958) er en tidligere tysk skiskytter (gikk for DDR), og senere trener for det tyske skiskytterlandslaget. Han regnes som en av skiskytterhistoriens aller største på herresiden.

Under Vinter-OL i 1976 tok han bronse i 4&thinsp;&times;&thinsp;7,5&nbsp;km stafett. Fire år senere vant han gullet på 10 km i Vinter-OL i 1980, og tok i tillegg sølv på 20 km og bronse på stafetten igjen. Ullrich deltok også i Vinter-OL 1984, men her måtte han nøye seg med femteplass på 20 km. På stafetten måtte Ullrich og DDR for en gangs skyld bite i gresset for blant annet Norge og Kjell Søbak på siste etappe, da fire mann var inne samtidig på siste stående skyting.

I løpet av de fem første årene verdenscupen i skiskyting ble arrangert, vant Frank Ullrich fire ganger sammenlagt, det første som 20-åring.

Han tok også åtte individuelle medaljer i VM i skiskyting (fem gull og tre sølv), et resultat som blir enda mer imponerende med tanke på at det bare ble arrangert to individuelle øvelser per VM, mot dagens fire (fellesstart og jaktstart var ennå ikke kommet på programmet). Ullrich har seks gullmedaljer på 20 km og 10 km i VM- og OL-sammenheng. 

## Se også
* Liste over mestvinnende verdenscupvinnere i skisport

## Referanser


## Eksterne lenker
*
Erben Wennemars

**Egbert Rolf «Erben» Wennemars** (født 1. november 1975 i Dalfsen) er en nederlandsk skøyteløper, med de korte distansene som sin spesialitet (500,  og  meter).

## Karriere

Wennemars gjorde seg først bemerket internasjonalt sommeren 1997. Under sommerløpene i Calgary ble han den første som gikk 1500 m under 1.50. Tiden 1.49,89 ble imidlertid aldri godkjent som verdensrekord.

Han var kvalifisert og blant favorittene på de tre korteste distansene under OL i 1998 i Nagano, men i det andre løpet på 500 m falt parkameraten Grunde Njøs og tok Wennemars med seg i fallet. Wennemars ble skadet og måtte trekke seg fra de øvrige distansene.

Wennemars fikk sin første store suksess i 2003 da han vant både  m og  m under VM enkeltdistanser i Berlin. Ett år senere vant han sprint-VM i Nagano. Han gjentok denne suksessen i Salt Lake City 2005.

I 2007 kvalifiserte Wennemars seg for første gang til allround-VM. På hjemmebane i Heerenveen vant Wennemars de to korteste distansene og plasserte seg på femteplass sammenlagt.

I 2003 ble Wennemars kåret til årets idrettsutøver i Nederland.

## Mesterskapsmedaljer
* 2006
** Bronse på  m og i lagtempo under OL i Torino

* 2005
** Gull i lagtempo under VM enkeltdistanser i Inzell, sammen med Carl Verheijen og Mark Tuitert
** Gull i sprint-VM i Salt Lake City

* 2004
** Gull på  m i VM enkeltdistanser i Seoul
** Gull i sprint-VM i Nagano

* 2003 
** Gull på  m og  m og bronse på 500 m  i VM enkeltdistanser i Berlin 
** Bronse i sprint-VM i Calgary

* 2001 
** Bronse på  m i VM enkeltdistanser i Salt Lake City

* 1999
** Sølv på 500 m i VM enkeltdistanser i Heerenveen.

* 1998 
** Bronse i sprint-VM i Berlin.

## Personlige rekorder

## Referanser




## Eksterne lenker
* 
*
Noregs Boklag

**Noregs Boklag L/L** var et norsk forlag stiftet i 1922, av Det Norske Samlaget, Noregs Mållag og Noregs Ungdomslag. De samme tre lagene hadde tidligere gitt ut bøker under navnet Norsk Målkontor. Formålet var å spre nynorsk litteratur gjennom forlagsvirksomhet. Noregs Boklag ble overtatt av Det Norske Samlaget i 1985. Fra starten av og frem til på 1970-årene var Noregs Boklag det ledende nynorske forlaget for skjønnlitteratur. Forfattere som Olav H. Hauge, Tor Jonsson, Jan-Magnus Bruheim, Knut Ødegård og Edvard Hoem gav ut bøker på forlaget.

## Forlagssjefer
* 1927–1932 – Edvard Os
* 1975–1977 – Knut Ødegård

## Referanser
Øvre Rendal

**Øvre Rendal** er en tidligere selvstendig kommune i Hedmark, del av Rendal formannskapsdistrikt fra 1837.

I 1880 ble Rendal delt i Øvre og Ytre Rendal kommuner. Øvre Rendal hadde da 1&nbsp;868 innbyggere. 

1. januar 1965 ble Øvre og Ytre Rendal kommuner slått sammen til den nye Rendalen kommune. Øvre Rendal hadde ved sammenslåingen 1&nbsp;629 innbyggere.

Etter grensejusteringer i Øvre og Ytre Rendal, Tolga og Trysil kommuner, ble Engerdal opprettet som egen kommune 1. januar 1911. Fra Øvre Rendal ble et område med 381 innbyggere tilført den nye kommunen.
## Se også
* Liste over ordførere i Øvre Rendal

## Referanser
Rendal

**Rendal** er en tidligere selvstendig kommune i Hedmark. Kommunen ble opprettet som Rendal formannskapsdistrikt i 1837. I 1880 hadde kommunen 3&nbsp;529 innbyggere. 

Rendal ble dette året delt i to kommuner, Ytre- og Øvre Rendal. 1. januar 1965 ble disse to kommunene slått sammen igjen, denne gang med navnet Rendalen kommune.

Engerdal ble opprettet som egen kommune ved grensejusteringer i Ytre og Øvre Rendal, Tolga og Trysil kommuner 1. januar 1911.
Østre Gausdal

**Østre Gausdal** er en tidligere selvstendig kommune i Innlandet, fra 1837 del av Gausdal formannskapsdistrikt.

I 1879 ble Gausdal herred delt i Østre Gausdal og Vestre Gausdal, Østre Gausdal hadde ved delingen 2847 innbyggere.

1. januar 1962 ble Østre Gausdal og Vestre Gausdal kommuner igjen slått sammen til Gausdal kommune. Østre Gausdal hadde ved sammenslåingen 3&nbsp;942 innbyggere.

Kommunen hørte til Kristians amt, senere Oppland fylke.

## Litteratur
* 
*
Legio I Germanica

**Legio I Germanica** («den germanske») var en romersk legion som ble opprettet i 48 f.Kr. av Julius Cæsar for å kjempe i borgerkrigen mot Gnaeus Pompeius Magnus. Etter det bataviske opprør i 70 ble de overlevende fra Germanica innlemmet i Galbas Legio VII Gemina. Legionens symbol var antagelig en okse, noe som var felles for alle Cæsars legioner unntatt V Alaudae. 

Under borgerkrigen kjempet legionen blant annet i slaget ved Pharsalos, samme år som den ble grunnlagt. Etter mordet på Cæsar var den lojal mot Octavian. Fra 30 til 16 f.Kr. var den stasjonert i Hispania Tarraconensis, og kjempet mot cantabrierne. Omkring begynnelsen på vår tidsregning flyttet den til grensen ved Rhinen for å kjempe i Drusus' felttog mot germanerne. Det var i denne perioden den fikk sitt tilnavn.

Legionen forble i Germania Inferior til 69. Etter at Galba hadde avvist legionen i Germania utropte soldatene Vitellius til keiser og marsjerte mot Roma med ham. Vespasian lyktes i å overvinne Vitellius og hans styrker i Italia. 

Under det bataviske opprøret i 70 ble Germanica sendt sammen med XVI Gallica for å støtte legionene som var beleiret i Xanten. Planen lyktes ikke, og de to legionene ble selv innesperret. Vespasian lyktes tilslutt i å slå ned opprøret, men tapet av store deler av fire legioner var et stort prestisjenederlag.

## Litteratur
* Jerome H. Farnum: *The Positioning of the Roman Imperial Legions.* BAR International Series 1458, Oxford 2005. S. 43–44.
Kvernes

**Kvernes** er et bygdelag i Averøy kommune i Møre og Romsdal. Bygden ligger ved fylkesveien langs fjorden på sør- og østsida av Averøy, og er særlig kjent for sin stavkirke, Kvernes stavkirke.  

## Prestegjeld på Nordmøre
Kvernes har i flere hundre år vært prestegjeld for blant annet sognene Kvernes, Kornstad og Bremsnes på Averøya. Tidligere var også deler av det som i dag er Hustadvika kommune og Kristiansund kommune med i Kvernes prestegjeld. Dette neset som stikker ut der fjordene møtes var, den gang da all trafikk gikk sjøveien, et naturlig møtepunkt.

## Tidligere kommune
Kvernes var en tidligere kommune i Møre og Romsdal fylke opprettet som Qværnæs formannskapsdistrikt i 1837.

1. januar 1878 ble en del av Bud med 15 innbyggere overført til Kvernes. Det er uklart hvorvidt dette gjelder Kvernes sogn og/eller Kvernes kommune. 1. januar 1891 ble gården Bollia i Bud med 15 innbyggere overført til Kvernes kommune.

1. september 1893 ble grensene i Kvernes, Frei og Øre kommuner justert og Gjemnes opprettet som egen kommune. 477 innbyggere fra Kvernes ble tilført den nye kommunen.

1. januar 1897 ble Kvernes delt og Bremsnes, Eide og Kornstad etablert som egne kommuner. Etter fradelingen hadde Kvernes kommune 857 innbyggere.

1. januar 1964 ble Kvernes kommune og det meste av Kornstad og Bremsnes kommuner slått sammen til Averøy kommune. Kvernes hadde ved sammenslåingen 693 innbyggere.

## Referanser


## Litteratur
*
## Eksterne lenker
*Historiske arkiver etter Averøy kommune, Kornstad kommune, Kvernes kommune og Bremsnes kommune på Arkivportalen
Hylestad

**Hylestad** er ei bygd og en tidligere kommune i Setesdal i Aust-Agder fylke. Bygda inngår nå i Valle kommune. 

Opprinnelig (fra 1837) var Hylestad del av Valle formannskapsdistrikt. Hylestad ble skilt ut fra Valle som egen kommune 1. juli 1915 og hadde da 658 innbyggere. 1. januar 1962 ble Hylestad og Valle kommuner slått sammen til dagens Valle kommune. Ved sammenslåingen hadde Hylestad 662 innbyggere.

Hylestad var eget sogn i Valle prestegjeld, men er nå slått sammen med Valle sogn til Valle og Hylestad sogn i Valle og Hylestad kyrkjelege fellesråd, som ligger i Otredal prosti i Agder og Telemark bispedømme. Prestegjeldene i Norge ble avviklet på begynnelsen av 2000-tallet. Hylestad kirke er menighetskirke i Hylestad og ble reist i 1838, da den lafta gamlekirka fra 1660-årene ble revet. Før dette sto det ei stavkirke på plassen, Hylestad stavkirke, men den ble revet i 1664 og bare portalene er delvis bevarte. Kirkestedet nevnes i regnskaper fra 1327, men man man tror at stavkirken ble reist der alt omkring år 1175. Hylestadportalene fra gamlekirka har motiv fra sagnet om Sigurd Fåvnesbane og blir i dag utstilt ved Kulturhistorisk museum i Oslo. Kopier finnes i våpenhuset i dagens Hylestad kirke. Utsnitt fra hylestadportalen har blitt brukt som motiv på en norsk 50-kroneseddel.

## Se også
*Liste over ordførere i Hylestad

## Eksterne lenker
* Valle kommunes hjemmeside
* Hylestad - tidligere kommune - Store norske leksikon
* Historiske arkiver etter Hylestad kommune oppbevart på Aust-Agder museum og arkiv
Øre (Gjemnes)

**Øre** er et bygdelag i Gjemnes kommune i Møre og Romsdal. Stedet ligger ved Batnfjorden, ved Skeidsdalen. Nede ved fjorden ligger Øre kirke.

## Tidligere kommune
Øre var en tidligere kommune, opprettet som Øre formannskapsdistrikt i 1837.
* 1. januar 1882 ble en del av Fredø (Frei) kommune med 40 innbyggere overført til Øre.
* 1. september 1893 ble kommunegrensene i Øre, Frei og Kvernes kommuner justert, og Gjemnes opprettet som ny selvstendig kommune. 226 innbyggere fra Øre gikk inn i den nye kommunen.
* 1. januar 1965 ble Øre og Gjemnes kommuner, samt området vest for Tingvollfjorden (Bergsøya) i Tingvoll kommune slått sammen til dagens Gjemnes kommune. Øre hadde ved sammenslåingen 1&nbsp;565 innbyggere.

## Eksterne lenker
*
North Dorset

**North Dorset** er et administrativt distrikt i Dorset, England. Det består for det meste av landsbygd, men har noen små byer. Elven Stour renner gjennom distriktet. 

Jordbruk er viktigste næringsvei i North Dorset. 

Ved folketellingen i 2001 hadde North Dorset en befolkning på 61 905 innbyggere, en økning på 8 300 fra tilsvarende undersøkelse i 1991, og med 25 248 husstander.

## Steder i distriktet

### Byer med mer enn 2500 innbyggere

*Blandford Forum
*Gillingham
*Shaftesbury, Stalbridge, Sturminster Newton

### Byer og landsbyer med færre enn 2500 innbyggere

*Anderson, Ashmore
*Bourton, Bryanston, Buckhorn Weston
*Cann, Charlton Marshall, Chettle, Child Okeford, Compton Abbas
*Durweston
*East Orchard, East Stour
*Farnham, Fifehead Magdalen, Fifehead Neville, Fontmell Magna
*Glanvilles Wootton
*Hilton, Hinton St. Mary
*Ibberton, Iwerne Courtney, Iwerne Minster
*Kington Magna
*Lydlinch
*Manston, Mappowder, Marnhull, Melbury Abbas, Milborne St Andrew, Milton Abbas, Motcombe
*Okeford Fitzpane
*Pimperne, Pulham
*Shillingstone, Silton, Spetisbury, Stourpaine, Stour Provost, Stourton Caundle, Stour Row, Sutton Waldron
*Tarrant Gunville, Tarrant Hinton, Tarrant Kayneston, Tarrant Launceston, Tarrant Monkton, Tarrant Rushton, Todber, Turnworth
*West Orchard, West Stour, Winterborne Houghton, Winterborne Kingston, Winterborne Stickland, Winterborne Whitechurch, Winterborne Zelston, Woolland

## Referanser


## Eksterne lenker
*Offisielt nettsted for North Dorset
Bourton (Dorset)

**Bourton** er en landsby og verdslig sogn i nordlige Dorset, England. Den ligger ved veien A303, ved grensen til Somerset. Landsbyene Zeals i Wiltshire og Penselwood i Somerset ligger rett ved Bourton. Landsbyen Bourton ligger ved elven Stour som passerer gjennom historiske Bourton Mill, en gang hvor det nest største vannhjulet i Storbritannia var, 18 meter i diameter.

Dette sognet er det som ligger lengst nord i Dorset, og ved folketellingen i 2011 hadde landsbyen og sognet en befolkning på 822 innbyggere. Bourton er den mest folkerike landsbyen i valgdistriktet som kalles Bourton & District. Hele valgdistriktet utgjorde i 2011 en befolkning på 1 905 innbyggere. Valgdistriktet strekker seg til landsbyen Silton og deretter sør til landsbyene Buckhorn Weston og Kington Magna.

Landsbyen har to butikker, en bensinstasjon og en pub. Vertshuset The White Lion Inn ligger i hovedgaten som fører videre til hva som var den gamle hovedveien London til Exeter før landsbyen ble forbipassert på veien sør i 1992 av motorveien A303. Kirken St George’s står på det høyeste punktet i landsbyen. Den ble bygget ved offentlig subskripsjon i 1810 og har barneskolen med samme navn som nærmeste nabo.

## Referanser
Bourton

**Bourton** er navnet på flere steder i England:

*Bourton (Buckinghamshire)
*Bourton (Dorset)
*Bourton (Somerset)
*Bourton (Oxfordshire)
*Bourton (Shropshire)
*Bourton (Wiltshire)
*Bourton on Dunsmore (Warwickshire)
*Bourton-on-the-Hill, Gloucestershire
*Bourton-on-the-Water, Gloucestershire
Sjøørret

**Sjøørret** (*Salmo trutta trutta, Salmo trutta* morpha *trutta*) regnes som en underart av ørret (*Salmo trutta*), men klassifiseringen av denne fisken er fortsatt ikke endelig avklart.

Sjøørreten er anadrom, det vil si at den foretar næringsvandring ut i havet ved en viss alder/størrelse, men den vandrer tilbake til fødeplassen i vassdraget for å gyte. For å kunne vandre fra ferskvann til saltvann må fisken gjennom en smoltifiseringsprosess. For ikke å dø av uttørking på grunn av osmose, mens sjøørreten er i salt havvann, må den drikke saltvann og samtidig skille ut salter gjennom gjellene for å opprettholde saltbalansen i kroppen. Avkom av sjøørret er i utgangspunktet ikke anadrom og kan gjennomføre hele livssyklusen i ferskvann. Årsaken til at enkelte individer smoltifiserer seg for utvandring i sjøen kjenner ingen med sikkerhet, men den mest nærliggende teorien er at det er individer med høyt stoffskifte som går igjennom denne prosessen.

I Norge lever sjøørreten mer eller mindre tallrik langs hele kyststripen. Sjøørreten kan bli over 10 kg med en sjeldenhet. Gjeldende norgesrekord er 13,2 kg, og ble tatt i Skibotnelva i 1975. Den blir gytemoden etter 5-7 år. Under gytevandringen går den opp i ferskvann og vassdrag på lik linje med laksen. Sjøørreten kan like gjerne danne gytepar med ferskvanns-ørret som med annen sjøørret.

## Referanser